એસ.ટી બસ ડાકોરથી કઠલાલ તરફ આવી રહી હતી ત્યારે આ બસ મહુધાના શકિતનગર પાસે ખાડામાં ઉતરી પડી હતી. આ બસ ડાકોરથી વાયા મહિસા અનારા થઈ કઠલાલ આવી રહી હતી. ત્યારે આ ઘટના બની હતી. બસનો પાટો તુટી જતાં બસ રોડ પાસે ગટરના ખાડામાં ઉતરી ગઈ હતી. આ સમયે બસમાં ૩૫ જેટલા મુસાફરો હતો. જોકે, સદ્દનસીબે કોઈ મોટી જાનહાની થઈ ન હતી. બેથી ત્રણ મુસાફરોને નાની-મોટી ઈજાઓ થતાં સારવાર અર્થે કઠલાલ ખાતે લાવવામાં આવ્યા હતા. બસ ખાડામાં ઉતરી જવાની જાણ થતાં શક્તિનગરના સ્થાનિકો બચાવ કામગીરીમાં લાગી ગયા હતા અને લાકડાના ટેકા મુકી બસનો પલ્ટી ખાતા રોકી રાખી હતી. તેમજ મુસાફરોને રેસ્કયુ કરીને હેમખેમ બહાર કાઢયા હતા. ગ્રામજનોની સમયસૂચકતાને કારણે મોટી હોનારત થતાં ટળી હતી.